open-index/open-wikipedia-markdown huggingface dataset:
Labyrintti (täsmennyssivu)

**Labyrintti** voi tarkoittaa ainakin seuraavia:

* labyrintti, sokkeloa muistuttava rakennelma
* *[[Labyrintti (vuoden 1986 elokuva)|Labyrintti]]* (*Labyrinth*), elokuva vuodelta 1986
* *[[Labyrintti (vuoden 2014 elokuva)|Labyrintti]]* (*The Maze Runner*), elokuva vuodelta 2014
* *[[Labyrintti (albumi)|Labyrintti]]*, Stina Girsin musiikkialbumi vuodelta 2015
* ”Labyrintti”, Jenni Vartiaisen single vuodelta 2019 
* *[[Labyrintti (romaani)|Labyrintti]]* (*Labyrinth*), Kate Mossen romaani vuodelta 2005
* *Labyrintti*, Yle TV2:n visailuohjelma vuodelta 1994.

## Katso myös
* Labyrinth
Koivunruskaruoste

**Koivunruskaruoste** eli **koivunruoste** (*Melampsoridium betulinum*) on sieni, joka aiheuttaa kaikissa koivulajeissa tuhoja. Se kellastuttaa koivunlehdet ja aiheuttaa  ennenaikaisen lehtien varisemisen. Koivunruskaruosteen vaivaamien taimien versot eivät puudu kunnolla, ja kuivuvat helposti pakkasella.

Lehtikuusi toimii koivunruskaruosteen väli-isäntänä, mutta se ei ole välttämätön sienen elinkierrolle. Lehtikuusen neulasilla näkyy toisinaan pieniä helmi-itiöpesäkkeitä. Kesäitiöpesäkkeet ovat oranssinkeltaisia ja kasvavat koivunlehtien alapinnalla, alkaen koivun alimmista oksista. Kesäitiöt talvehtivat muun muassa koivun lehtikarikkeessa. Koivunruskaruoste ei yleensä tapa puita mutta hidastuttaa kasvua. Koivunruskaruostetta tavataan toisinaan myös lepillä, mutta suvusta tunnetaan myös lepänruskaruoste (*Melampsoridium hiratsukanum*).

Koivunruskaruostetta on torjuttu taimitarhoilla muun muassa kemiallisesti. Pyritään myös välttämään lehtikuusia taimikkojen lähistöllä.

 **Mikroskooppikuvia** 

Tiedosto:Birch Rust - Melampsoridium betulinum (38649707901).jpg
Tiedosto:Birch Rust - Melampsoridium betulinum (26873750859).jpg
Tiedosto:Birch Rust - Melampsoridium betulinum (38649718571).jpg


## Lähteet

## Aiheesta muualla
*Laji.fi: Koivunruskaruoste (''Melampsoridium betulinum'')
*
*Yle: Koivu kirkuu keltaisena ennen aikojaan 
*Luopioisten kasvisto: Koivunruskaruoste (''Melampsoridium betulinum'')
Etu-Gorlosin mongolien autonominen piirikunta

**Etu-Gorlosin mongolien autonominen piirikunta** (, ) on Kiinaan kuuluvan Jilinin maakunnassa sijaitseva mongolien autonominen piirikunta. Hallinnollisesti se kuuluu Songyuanin prefektuuritason kaupunkiin. Vuonna 2010 piirikunnalla oli 607&nbsp;640 asukasta.

## Maantiede
Etu-Gorlosin piirikunta kattaa 5&nbsp;901,52 km² kokoisen alueen. Alue sijaitsee lähellä Sungari (Songhua) ja Nonnijokien (Nen) yhtymäkohtaa Mantšurian tasangolla. Noin 32,4&nbsp;% alueesta on laidunmaata.

## Historia
1100-1200-luvuilla gorlos oli yksi mongolien heimon klaaneista. Etu-Gorlosin alue päätyi Qing-dynastian alaisuuteen vuonna 1625 ja itäinen gorlosklaani järjestettiin hallinnollisesti etu- ja takalippukuntiin, jotka kuuluivat Jirimin liittoon. Etu-Gorlos päätyi kiinalaisten uudisasukkaiden kohteeksi, mikä johti Togtakhu Taijin johtamaan kapinaan vuonna 1902. Japani miehitti Mantšurian 1930-luvulla ja alueen mongolialueista tehtiin vuonna 1932 Hingganin itsehallinnolliset maakunnat, joihin Etu-Gorlos ei kuitenkaan kuulunut. Kommunistit nousivat valtaan alueella vuonna 1945 ja syyskuussa 1955 muodostettiin Etu-Gorlosin autonominen piirikunta. Taka-Gorlosista tuli puolestaan Zhaoyuanin tavallinen piirikunta.

## Väestö
Vuonna 2010 piirikunnan alueella oli 607&nbsp;640 asukasta. Vuonna 1982 asukkaita oli 544&nbsp;302 ja heistä 30&nbsp;762 tai 5,7&nbsp;% oli mongoleja.

## Lähteet

## Aiheesta muualla
Unreal (pelisarja)

**Unreal** on Epic Gamesin kehittämä videopelisarja. Se alkoi pelillä *[[Unreal]]* vuonna 1998 ja loppui peliin *[[Unreal II: The Awakening|Unreal II: Awakening]]* vuonna 2003. Pelit ovat saatavilla Linuxille, Microsoft Windowsille, Xboxille ja Mac OSille. Toisen pelin kehitti *Legend Entertainment*.

## Pelit
}||kyllä||kyllä||ei||ei||ei
|-
| rowspan="2" |2002|| rowspan="3" |Unreal Engine 2||*[[Unreal Championship]]*
|ei||ei||ei||ei||ei||kyllä||ei||ei
|-
|*[[Unreal Tournament 2003]]*
|kyllä||kyllä||kyllä||ei||ei||ei||ei||ei
|-
|2003||*[[Unreal II: The Awakening]]*
|kyllä||ei||ei||ei||ei||kyllä||ei||ei
|-
|2004|| rowspan="2" |Unreal Engine 2.5||*[[Unreal Tournament 2004]]*
|kyllä||kyllä||kyllä||ei||ei||ei||ei||ei
|-
|2005||*[[Unreal Championship 2: The Liandri Conflict]]*
|ei||ei||ei||ei||ei||kyllä||ei||ei
|-
|2007||Unreal Engine 3||*[[Unreal Tournament 3]]*
|kyllä||ei||ei||ei||ei||ei||kyllä||kyllä
|-
|||Unreal Engine 4||*Unreal Tournament*
|kyllä||kyllä||kyllä||ei||ei||ei||ei||ei
|}

## Lähteet

## Aiheesta muualla
* Pelisarja MobyGamesissä
Enento Group

**Enento Group Oyj** (vuosina 2014–2020 **Asiakastieto Group Oyj**) on pohjoismainen rahoitusyhtiö. Yhtiön tuotteita käytetään riskienhallinnassa, myynnissä, markkinoinnissa ja päätöksenteossa. Yhtiön kotipaikka on Helsinki, ja sen osake noteerataan Helsingin pörssissä. Yhtiössä työskenteli keskimäärin 447 henkilöä vuonna 2022.

Yhtiö listautui Helsingin pörssiin maaliskuussa 2015.

## Suomen Asiakastieto Oy
Suomen Asiakastieto Oy on yritys- ja luottotietoyhtiö, jonka Enento Group Oyj omistaa kokonaisuudessaan. Henkilöluottotietojen osalta Suomessa on vain kaksi toimijaa, joista Asiakastieto on vanhin ja joista toinen on Bisnode Finland (entinen Soliditet Finland). Suomen Asiakastieto Oy on perustettu 1961, mutta yksi sen edeltäjäyhtiöistä jo 1905.

Yritys pitää yllä yksityistä yritystietokantaa, joka sisältää ajantasaiset tiedot kaikista suomalaisyrityksistä sekä niiden avainhenkilöistä. Tietokanta on tosiaikaisessa yhteydessä moniin julkisiin ja yksityisiin tietolähteisiin. Yritys ylläpitää myös rekisteriä yksityishenkilöiden luottotiedoista.

Yritys on yhteistyössä ulkomaisten luottotietoyritysten kanssa. Se on osakkaana BIGNet-ketjussa, johon kuuluu yrityksiä kolmestatoista Euroopan maasta. Se on jäsenenä kansainvälisissä Febis-ja Accis-yhtymissä, joihin kuuluu yritys- sekä henkilöluottotietoalan toimijoita ympäri maailmaa.

## Lähteet

## Aiheesta muualla
*Enento Group Oyj:n kotisivu
Investors House

**Investors House Oyj** (vuoteen 2015 **SSK Suomen Säästäjien Kiinteistöt Oyj** ) on suomalainen kiinteistösijoitusyhtiö. Sen osake noteerataan Helsingin pörssissä. Yhtiön kotipaikka on Helsinki.

## Historiaa
Yhtiö toimi aiemmin nimellä *SSK Suomen Säästäjien Kiinteistöt Oyj*. SSK listautui pörssiin vuonna 1989. Arvo-osuusjärjestelmään yhtiön osakkeet siirrettiin vuonna 1998.

2000-luvulla SSK:n toiminta koostui kahden Porissa toimineen kiinteistöosakeyhtiön omistamisesta. Yhtiöistä toinen, *Kiinteistö Oy Antintori*, omisti toimisto-, hotelli- ja ravintolakiinteistön, jossa toimi muun muassa Scandic Hotels. Toinen yhtiö, *Kiinteistö Oy Toejoen City*, omisti liikekiinteistön, jota vuokrattiin vähittäiskauppaan.

Yhtiön toiminnassa tapahtui muutos sen jälkeen, kun *Maakunnan Asunnot Oy*, *Godoinvest Oy* ja *Core Capital Oy* olivat tehneet yhtiöstä julkisen ostotarjouksen, jonka seurauksena näiden yhtiöiden omistusosuus SSK:sta nousi 53 prosenttiin loppuvuonna 2014. Kauppahinta oli 5,00 €/osake. Yhtiön uudeksi nimeksi tuli *Investors House Oyj* ja sen toimintaa laajennettiin merkittävästi. Laajenemiseen kuului myös liiketoimintakauppa, jolla SSK hankki *Investors House Oy -*nimisen listaamattoman yhtiön liiketoiminnan ja nimen itselleen.

## Toiminta
Investors Housen liiketoiminta koostuu kahdesta segmentistä: kiinteistöt ja palvelut.

Kiinteistöpuolella yhtiö sijoittaa asuntoihin ja toimitiloihin. Lisäksi yhtiö rakennuttaa kiinteistöjä. Rakennuttamista hoitavat konserniin kuuluvat *IVH Asunnot Oy* sekä *Investors House Kodit Oy.*

Palvelupuolella yhtiö tarjoaa palveluita sijoittajille. Palveluita ovat rahastot sekä kiinteistövarallisuuden hallinta. Rahastoja tarjoaa konserniin kuuluva *Dividend House*. Kiinteistövarallisuuden hallintaa hoitaa konserniin kuuluva OVV Asuntopalvelut -ketju, joka tarjoaa asunnonvuokrauspalveluita. Yhtiöllä on myös Vuokrakas.com  -niminen asuntojen markkinapaikka sekä Holda.io  -palvelu vuokrauksen digitalisointiin.

Investors House on toisen pörssiyhtiön Ovaro Kiinteistösijoituksen suurin osakkeenomistaja. Investors House hankki Ovaron osake-enemmistön julkisella vaihtotarjouksella syksyllä 2017.

Investors Housen toimitusjohtaja on Petri Roininen. Hän toimii myös Ovaron hallituksen puheenjohtajana.

Yhtiön suurimmat osakkeenomistajat vuoden 2017 lopussa olivat Maakunnan Asunnot Oy (30 %), Royal House Oy (16 %), Godoinvest Oy (8 %) ja Core Capital Oy (8 %). Yhteensä yhtiöllä oli 2&nbsp;514 osakkeenomistajaa.

## Lähteet

## Aiheesta muualla
* SSK-yhtiön osake- ja omistushistoriaa Pörssitiedon nettisivulla
Jet lag (täsmennyssivu)

**Jet lag** voi tarkoittaa ainakin seuraavia:

* jet lag eli aikaerorasitus, pitkään matkustamiseen liittyvä rasitustila
* *[[Jet Lag (elokuva)|Jet Lag]]*, elokuva vuodelta 2002
* *[[Jet Lag (albumi)|Jet Lag]]*, italialaisen Premiata Forneria Marconi -yhtyeen musiikkialbumi vuodelta 1977
* ”Jet Lag”, Simple Plan -yhtyeen singlekappale vuoden 2011 albumilta *[[Get Your Heart On!]]*
* *[[Jet Lag: Peli|Jet Lag: The Game]]*, Wendover Productionsin tuottama amerikkalainen matkailukilpailusarja.
Dorbodin mongolien autonominen piirikunta

**Dorbodin mongolien autonominen piirikunta** () on Kiinaan kuuluvan Heilongjiangin maakunnassa sijaitseva mongolien autonominen piirikunta. Hallinnollisesti se kuuluu Daqingin prefektuuritason kaupunkiin. Vuonna 2010 piirikunnassa oli 233&nbsp;838 asukasta. Nimi kirjoitetaan joskus myös muodoissa Dörbed, Durbote tai Durbet.

## Maantiede
Dorbodin piirikunta kattaa 6&nbsp;054 km² kokoisen alueen. Se sijaitsee Nannijoen (Nen) itäpuolella etelään Qiqiharista. Alueen maasto on alavaa ja soista.

## Historia
Dorbodin aluetta asuttavat dörbedit olivat tärkeä klaani mongolien keskuudessa 1100- ja 1200-luvuilla. Heistä tuli Qing-dynastian alamaisia vuonna 1624 ja tuolloin heidät järjestettiin hallinnollisesti Jirimin liittoon kuuluvaksi lippukunnaksi. Jirimin liittoa hallitsivat Tšingis-kaanin veljen Qasarin jälkeläiset. Vuonna 1900 venäläiset laajensivat rakentamaansa Kiinan itäistä rautatietä dörbedien alueelle ja tätä seurasi suuri keskushallinnon tukema muuttoaalto alueelle vuodesta 1913 eteenpäin. Kiinalaisille muuttajille perustettiin kolme piirikuntaa ja mongolit jättivät vaeltelevan elämäntapansa asettuen aloilleen. Japani valtasi Mantšurian 1930-luvulla ja sen mongolialueista luotiin Hingganin itsehallinnolliset maakunnat, joihin Dorbod ei kuitenkaan kuulunut. Vuonna 1945 kommunistit perustivat uuden lippukuntajärjestelmän ja vuonna 1956 perustettiin Dorbodin autonominen piirikunta.

## Väestö
Vuonna 2010 piirikunnan alueella oli 233&nbsp;838 asukasta. Vuonna 1990 asukkaita oli 235&nbsp;675 ja heistä 42&nbsp;775 tai 18,5&nbsp;% oli mongoleja. Vuonna 1982 mongolien määrä oli 32&nbsp;429 henkilöä tai 16&nbsp;% koko väestöstä. Piirikuntaan kuuluu 44 kylää, joiden asukkaiden enemmistö on mongoleja. Kylissä tehtyjen kyselyjen mukaan noin 78&nbsp;% mongoleista osaa puhua mongolia.

## Lähteet
Äkkilähtö (elokuva)

**Äkkilähtö** on vuonna 2016 ensi-iltansa saanut suomalainen draamaelokuva, jonka on ohjannut Tiina Lymi. Se kertoo lapsettoman uranaisen ja laiminlyödyn tytön karkumatkasta kohti tytön mummolaa. Elokuvan pääosissa näyttelevät Lotta Kaihua, Eedit Patrakka, Jussi Vatanen, Ville Tiihonen ja Antti Holma.

Paljolti Kainuussa kuvatussa elokuvassa on poikkeuksellista se, että ohjaaja, käsikirjoittajat ja tuottaja ovat kaikki naisia. Elokuva ylitti 100 000 katsojan rajan vajaassa kuudessa viikossa.

## Näyttelijät

## Vastaanotto
Elokuva vastaanotettin vaisuilla, kahden tähden arvosteluilla. *Iltalehden* arvion mukaan se oli elokuvan mittaiseksi venytetty Putous-sketsi.

## Arvostelut

## Lähteet
Pungdeng-E

**Pungdeng-E** (풍뎅이) on vuonna 2013 perustettu eteläkorealainen hip hop -yhtye, joka tunnetaan maailmalla mainosvideosta, jossa jäsenet piereskelevät. Jokainen jäsenistä laulaa tai räppää eri murteella. Yhtyeen jäsenet ovat esiintyneet Seed&Tree-kosmetiikkayhtiön keulahahmoina sekä Etelä-Koreassa että Vietnamissa.

## Jäsenet
* Sininen (Jung Gahee, johtaja, laulu/räp)
* Keltainen (Kim Eunbi, laulu)
* Punainen (Lee Heejin, laulu/räp)

## Diskografia
### Sinkut
* 알탕 (2013)
* 잘탕 (2013)
* 축구 응원가 (2014)
* 액션 (2014)
* 역전 (2015)
* 삐삐빠빠 (2015)
* 크리스마스 캐롤 (2016)
* Stay (2017)
* 카마야또 (2018)
* 여름송 '면발' (2018)
* 2018 월드컵송 (2018)
* Sparkling (with 뉴타운보이즈) (2018)
* Super Market (2018)
* Nice Shot (2019)

### EP:t
* 솜사탕 (2014)

## Lähteet
Englannin Valioliigan kausi 2015–2016

**Englannin Valioliigan kausi 2015–2016** on englantilaisen seurajalkapalloilun korkeimman sarjatason Valioliigan 24. kausi. Kausi alkoi 8. elokuuta 2015 ja päättyi 17. toukokuuta 2016. Chelsea lähti kauteen hallitsevana mestarina. Bournemouth, Norwich City ja Watford nousivat kaudeksi 2015–2016 Valioliigaan.

## Joukkueet

### Päävalmentajavaihdokset

## Sarjataulukko

### Sijoitukset kierroksittain
{| class="wikitable sortable" style="font-size: 85%; text-align:center;"
|-
! rowspan="2" style="width:76px;"|Joukkue ╲ Kierros
! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! 17 !! 18 !! 19 !! 20 !! 21 !! 22 !! 23 !! 24 !! 25 !! 26 !! 27 !! 28 !! 29 !! 30 !! 31 !! 32 !! 33 !! 34 !! 35 !! 36 !! 37 !! 38
|-
! style="text-align:center; height:20px;"| !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !! !!
|-

## Ottelut

Lähde: Barclays Premier League football scores & results 
Kotijoukkue on vasemmassa reunassa.

## Tilastot
### Parhaat maalintekijät

Lähde: ESPNFC

### Nollapelit

Lähde: NBC Sports 
### Vuosittaiset palkinnot
#### Vuoden joukkue

Vuoden joukkueen muodostivat:
***Maalivahti**: David de Gea (Manchester United)
***Puolustajat**: Héctor Bellerín (Arsenal), Wes Morgan (Leicester City), Toby Alderweireld (Tottenham Hotspur), Danny Rose (Tottenham Hotspur)
***Keskikenttäpelaajat**: Riyad Mahrez (Leicester City), N’Golo Kanté (Leicester City), Dele Alli (Tottenham Hotspur), Dimitri Payet (West Ham)
***Hyökkääjät**: Jamie Vardy (Leicester City), Harry Kane (Tottenham Hotspur)

#### Vuoden pelaaja
Vuoden pelaajan palkinnon sai Riyad Mahrez.

#### Vuoden nuori pelaaja
Vuoden nuoren pelaajan palkinnon sai Dele Alli.

## Lähteet
Chapultepec

**Chapultepec**, espanjaksi usein *Bosque de Chapultepec* (Chapultepecin metsä), on Méxicossa sijaitseva puisto. Se kuuluu maailman suurimpiin kaupunkipuistoihin ja toimii sekä virkistysalueena että kulttuurielämän keskuksena. Puistossa on mm. useita museoita, kaksi huvipuistoa, eläintarha ja vesialueita. Puiston historiallisesti merkittävin osa on kukkula, jolla sijaitsee nykyisin historiallisena museona toimiva Chapultepecin linna.

## Puiston osat

Puisto koostuu kolmesta osasta, jotka on liitetty siihen eri aikoina. Vanhimmalla alueella sijaitsevat eläintarha, järvi vuokrattavine veneineen, puiston tunnetuimmat museot sekä Chapultepecin linna (Kansallinen historiallinen museo). Museoista huomattavin on Kansallinen antropologinen museo, jonka esikolumbiaanisen taiteen kokoelma on maailman suurin. Muita merkittäviä museoita ovat Modernin taiteen museo sekä Tamayo-museo, joka esittelee meksikolaisen maalarin Rufino Tamayon taidetta sekä kansainvälistä nykytaidetta.

Puiston toinen osa avattiin vuonna 1962. Siellä sijaitsee kaksi huvipuistoa, kaksi järveä, nykyinen presidentin virka-asunto Los Pinos, lasten museo Papalote, urheilupaikkoja, ravintoloita ja kahviloita. Siellä on myös hautausmaa, johon on haudattu useita presidenttejä sekä kuuluisia taiteilijoita, kuten maalari Diego Rivera ja sekä laulaja-näyttelijä Augustin Lara. 

Puiston kolmas osa on luonnontilaisin ja vähiten vierailtu. Kasvien ja eläinten lisäksi siellä on mm. arkkitehtuurikoulun toimipiste ja liikuntamahdollisuuksia. Tämä osa puistosta avattiin vuonna 1974. 

## Historia

Chapultepec on ollut kaikille avoin kaupunkipuisto vuodesta 1530. Juuret ulottuvat kuitenkin kauemmas: puisto sai nimensä tolteekeilta, jotka hallitsivat Meksikon laaksoa 900-luvulta 1100-luvulle. Chapultepec merkitsee tolteekkien puhumalla nahuatlin kielellä heinäsirkkakukkulaa. Tolteekkien jälkeen atsteekit pitivät paikkaa pyhänä ja tekivät siitä hallitsijoidensa viimeisen leposijan.

Espanjalaiset rakensivat Chapultepecin linnan 1700-luvulla. Linna ehti palvella mm. sotilasakatemiana sekä keisari Maksimilianin ja Meksikon presidenttien virka-asuntona ennen kuin siitä tehtiin museo vuonna 1940. 

Vuonna 1847 Chapultepec oli Meksikon ja Yhdysvaltojen välisen sodan taistelupaikka. Chapultepecin taistelusta muistuttaa puistossa marmorinen Los Niños Héroes -monumentti. Se on omistettu kuudelle teini-ikäiselle kadetille, joiden kerrotaan vetäytymiskäskystä piittaamatta puolustaneen maataan kuolemaan saakka.

## Lähteet

## Aiheesta muualla
Ambroise Paré

**Ambroise Pare** (1510 – 1590) oli ranskalainen parturi ja sittemmin lääkäri. Hänen aikanaan parturit suorittivat myös verisuonten avaamista, paiseiden puhkaisemista ja murtuneiden jäsenten lastoittamista, sillä tuolloin noita tehtäviä pidettiin lääkäreille liian halpa-arvoisina. Vuonna 1536 Paré suoritti parturivälskärin opinnäytteet. Sittemmin hän työskenteli Italiassa taistelleiden ranskalaisjoukkojen kenttävälskärinä.

Paré käsitteli ajan tavan mukaan raajantyngät ja murtumat kuumennetulla öljyllä, kunnes kerran öljy oli lopussa. Sitten Paré huomasi, että ilman öljykäsittelyä jääneet potilaat olivatkin paremmassa kunnossa kuin öljyllä käsitellyt. Tämän takia Paré luopui öljykäsittelystä.

Toisaalta Paré myös kehitti toimenpiteen, jossa lapsen hampaiden puhjetessa viillettiin ikeniin lisätilaa hampaiden esteettömälle kasvulle. Hoito perustui tuon ajan virheelliseen uskomukseen siitä, että tuolloin paljon yleisemmät lasten kuolemat liittyisivät hampaiden epätäydelliseen puhkeamiseen. Tämä uskomus (ja Parén toimenpide) jatkuivat vuosisatojen ajan, kunnes lopulta 1900-luvun vaihteessa uskomuksen totuudenmukaisuutta alettiin laajemmin kyseenalaistamaan, ja kivuliaasta toimenpiteestä vähitellen luovuttiin. 

Korkea-arvoisten upseereiden taitavan hoidon vuoksi Paré alkoi saada kuuluisuutta. Kuningas Henrik II otti Parén henkilääkärikseen. Vähitellen Paré onnistui saamaan akateemiset lääkärit uskomaan, ettei raajantynkiä ja murtumia ollut hyvä käsitellä kuumennetulla öljyllä. Paré myös suunnitteli instrumentin, jolla voitiin vetää tyngästä esiin katkennut verisuonen pää sitomista varten. Paréa syytettiin siitä, että hän oli kirjoittanut kirurgiasta ranskaksi eikä latinaksi. Häntä on kutsuttu ”kirurgian isäksi”.

Paré neuvoi, että kun jäsen oli pakko amputoida, oli viilto tehtävä niin, että tynkä voitiin peittää potilaan iholla. Hän kehitteli muun muassa leikkausvälineitä ja valmisteli monenlaisia proteeseja. Hänen kuoltuaan kirurgian kehitys pääosin lakkasi kahdeksisadaksi vuodeksi.

## Lähteet
Edoardo Porro

**Edoardo Porro** (1842–1902) oli italialainen lääkäri. Hän syntyi Padovassa ja valmistui lääketieteen tohtoriksi Pavian yliopistosta vuonna 1865. Siellä hänestä tuli vuonna 1875 obstetriikan professori. Porro toimi samassa tehtävässä Milanossa vuosina 1885–1892. Hän paranteli keisarileikkausten tekniikoita ja kuvaili niitä kuuluisimmassa kirjoituksessaan *Della amputazione utero-ovarica come complemento di taglio cesareo*. Vuonna 1876 hänen puoleensa kääntyi hädissään Julie Covallini, joka oli odottanut lasta neljä viikkoa yli ajan. Covallinin lantio oli epämuotoinen, ahdas ja vino. Koska oli selvää, ettei Covallinin lasta voitu pelastaa, Porrolle tuli mieleen yrittää pelastaa Covallini paloittelemalla sikiö. Selvisi, ettei tämä ollut mahdollista, koska Covallinin lantion epämuotoisuus oli niin vakava, että esti paitsi synnytyksen, myös sikiön paloittelun, mutta Porro keksi toimivan ratkaisun: Porro amputoi Covallinin kohdun, mistä Covallini selvisi hengissä. Kuningas Umberto I nimitti Porron Italian senaatin jäseneksi vuonna 1891.

## Lähteet
AirAsia Philippines

**AirAsia Philippines**  on filippiiniläinen halpalentoyhtiö. Se on osa AirAsia Groupia. Sen solmukohta on Ninoy Aquinon kansainvälinen lentoasema Manilassa.

## Laivasto

Helmikuussa 2017:

* 14 Airbus A320-200

## Lähteet

## Aiheesta muualla
Reunussurviainen

**Reunussurviainen** (*Leptophlebia marginata*) on päivänkorentojen lahkoon kuuluva laji. Kiduslehdet ovat lehden muotoiset ja teräväkärkiset. Peräsukaset ovat ruumista pidemmät ja niitä on kolme. Sitä esiintyy koko Suomessa pienissä ja hapanvetisissä järvissä sekä hitaasti virtaavissa virtapaikoissa. 

## Lähteet
Sinä, taivaani

**Sinä, taivaani: Kustaa II Aadolfin & Ebba Brahen lauluja** on Tuomas Keskimäen neljäs runoteos, joka ilmestyi Sunkirja-kustantamon julkaisemana kesällä 2015. Kirjan runot ovat kirjoitettu Kustaa II Aadolfin ja Ebba Brahen nuoruudenrakkauden ympärille, kirjeenvaihdon muodossa, vuosille 1611–1615. Teoksen sommittelua ja riimittelyä on kiitelty, sen sisältöä on verrattu Salomon korkeaan veisuun sekä ilmaisua Tommy Tabermannin runoihin.

## Lähteet
Ralli (täsmennyssivu)

**Ralli** tarkoittaa:

*kansanmusiikkilaji
*ralli, autourheilulaji
*rallicross, autourheilulaji

## Taiteilijanimi
* Simo Ralli, oik. *Kari Komsi*, muusikko
Paré

**Paré** on muun muassa seuraavien henkilöiden sukunimi:

* Alfred Paré (1829–1916), kanadalainen viulisti, alttoviulisti, baritoni ja säveltäjä
* Ambroise Paré (1510–1590) oli ranskalainen parturi, lääkäri ja kenttävälskäri
* Francis Paré (s. 1987), kanadalainen jääkiekkoilija
* Jean-Philippe Paré (s. 1979), kanadalainen jääkiekkoilija
* Marius Paré (1903–2002), kanadalainen katolinen piispa
* Michael Paré (s. 1958), yhdysvaltalainen näyttelijä.
Mielipidekirjoitus

**Mielipidekirjoitus** on useimmiten sanomalehdessä tai aikakauslehdessä julkaistu kirjoitus, jossa kirjoittaja ottaa yleensä kantaa johonkin asiaan tai aiheeseen. Mielipidekirjoitukset voivat olla esimerkiksi tavallisten lukijoiden tai eri alojen asiantuntijoiden kirjoittamia. Lehden mielipidepalstalla voi esiintyä vastauksia tai vastalauseita muiden mielipiteisiin.

Mielipidekirjoitukset mahdollistavat sen, että lehdessä voidaan käsitellä myös sellaisia aiheita ja näkökulmia, joihin lehden omat toimittajat eivät ole syystä tai toisesta tarttuneet. Mielipidekirjoituksen tekeminen on mahdollisuus vaikuttaa ja saada oma ääni kuuluviin.

Usein erotellaan mielipidepalstalla esiintyvät mielipidekirjoitukset sekä vieraskynäpalstalla esiintyvät asiantuntijoiden kirjoitukset. Monessa lehdessä vieraskynäpalsta on pääkirjoituksia vastapäätä, mielipidekirjoitukset toisaalla.

## Kirjallisuutta
* 
* 

## Lähteet
Janne Rintala

**Janne Rintala** (s. 7. maaliskuuta 1990) on suomalainen jääpalloilija. Rintala pelaa Ruotsin Elitserienissä pelaavassa Västerås SK:ssa. 

Janne Rintala on kasvanut Kalixissa, jonne hänen oululaislähtöinen isänsä Ari Rintala siirtyi aikanaan pelaamaan. Vanhempi veli Pekka on myös jääpalloilija. Janne oli juniorivuosina lupaava jääpalloilija, ja hänet valittiin juniorimaajoukkueisiin ikäluokasta 15 aina 19-ikäluokkaan. Kotiseurana hänellä oli Kalix Bandy. Syksyksi 2010 hän siirtyi Elitserienin huippuseuraan Västerås SK:hon. Hän oli keväällä 2015 voittamassa Västeåsin riveissä Ruotsin mestaruutta ja teki itse yhden maalin.

Janne Rintala otti vuonna 2014 Suomen kansalaisuuden, ja niinpä hän saattoi edustaa Suomea kevään 2015 MM-kisoissa. Kauden 2014–2015 menestyksen perusteella hänet valittiin Suomen vuoden 2015 jääpalloilijaksi.
## Saavutukset
**Maajoukkueessa**
* MM-kisat 2015 Suomen joukkueessa
**Seurajoukkueissa**
* Ruotsin mestaruus 2015 Västerås SK:n joukkueessa
* Ruotsin mestaruushopeaa 2014 Västerås SK:n joukkueessa
* Jääpallon maailmancup 2014 Västerås SK:n joukkueessa
**Henkilökohtaisesti**
* Ruotsin vuoden 2007/2008 junioripelaaja
* Suomen vuoden jääpalloilija 2015

## Lähteet
*International Bandy Database

### Viitteet
Akamai Technologies

**Akamai Technologies, Inc.** on pilvipalveluita tuottava yhdysvaltalainen yhtiö, joka välittää noin 15–30 prosenttia kaikesta Internetin tietoliikenteestä. Liikevaihdosta noin neljännes tulee Yhdysvaltain ulkopuolelta.

Helmikuussa 2022 kerrottiin yhtiön sopineen ostaa IaaS-palveluita tarjoava Linode 900 miljoonan dollarin hinnalla.

## Lähteet
Markku Torkkeli

**Markku Torkkeli** (s. 19. maaliskuuta 1943) on suomalainen kilpauransa päättänyt koripalloilija.

Työväen Maila-Poikien kasvatti Torkkeli edusti kasvattajaseuraansa miesten SM-sarjassa vuosina 1960–1969. Hän saavutti urallaan SM-hopeaa kaudella 1964–1965.

Torkkeli on toiminut pelaajauransa jälkeen muun muassa Suomen Koripalloliiton tehtävissä.

## Lähteet
* Markku Torkkeli  baskethotel.com

### Viitteet
TrioSoft

**TrioSoft** on suomalainen tietokone- ja toimistotarvikkeiden verkko- ja kivijalkakauppa, joka perustettiin vuonna 1985. 1980-luvulla se toimi myös tietokonepelien ja -tarvikkeiden maahantuojana ja postimyyntiliikkeenä sekä yhtenä ensimmäisistä suomalaisten videopelien julkaisijoista. 

## Historia

### Tietokonepelien julkaisijana
TrioSoft julkaisi kesällä 1986 50 kappaleen painoksen Marko Ahon ja Kari Aaltosen kehittämästä *Kultakuume*-pelistä Spectrum-kotitietokoneelle. *MikroBitti* kutsui sitä ”ensimmäiseksi suomenkieliseksi seikkailupeliksi”. Tekijät saivat palkkioksi muutamia pelejä ja alennusta ostamastaan Amiga-tietokoneesta. Samana vuonna TrioSoft myös varasi julkaisuoikeuden Jukka Tapanimäen kehittämään *Aikaetsivä*-nimiseen tekstiseikkailupeliin. Tapanimäki sai 400 markan palkkion puolen vuoden työstä. Peli mainittiin lyhyesti *MikroBitissä* tuohon aikaan ilmestyneellä Risto Siilasmaan toimittamalla ”Commodore sisäpiiri” -palstalla, ja sitä mainostettiin sloganilla ”osta suomalainen peli!”. Peliä ei kuitenkaan koskaan julkaistu, koska TrioSoft ei katsonut siitä saatavan mahdollisen taloudellisen hyödyn kattavan edes markkinointikustannuksia. TrioSoft oli kuitenkin ehtinyt tehdä pelistä muutamia kopioita, joita myytiin myöhemmin tyhjinä disketteinä, ja osa jopa ”puolihuolimattomasti vakioasiakkaille”. Topaz Beerline -ryhmä teki siitä vuonna 1993 piraattijulkaisun. 

Vuonna 1987 TrioSoft julkaisi Olli Kainulaisen kehittämän *[[Talvisota (videopeli)|Talvisota]]*-strategiapelin MSX:lle. TrioSoft julkaisi MSX:lle myös Mika Savolaisen ja Tero Weckrothin kehittämän *Roller*-pelin.

### Myymälät ja myyntituotteet
Ensimmäinen myymälä tuli Tampereelle syyskuussa 1987 osoitteeseen Kuninkaankatu 10 ja vuonna 1988 avattiin liike Vantaan Tikkurilaan ja oli siellä vuoteen 2001. 1990-luvulla oli kauppa hetken myös Trio-kauppakeskuksessa Lahdessa. Yhteensä kahdeksan myymälää on ollut 35-vuotisen historian aikana. Tällä hetkellä toimipaikka on Rautatienkadulla, jossa samalla kadulla myymälä oli vuonna 2015. 1990-luvulla alkoi räätälöityjen PC-tietokoneiden myynti ja kokoonpano omalla Redit-tavaramerkillä. Vuonna 2020 myyntiartikkeleita ovat myös tulostinvärit ja ergonomiatuotteet.

## Julkaistut pelit
* *Kultakuume* (Spectrum, 1986)
* *[[Talvisota (videopeli)|Talvisota]]* (MSX, 1987)
* *Roller* (MSX, 1987)

## Lähteet
*
*
### Viitteet

## Aiheesta muualla
*
Matti Köli

**Matti Tapani Köli** (alk. **Köhl**, 24. joulukuuta 1930 Nurmijärvi – 1. tammikuuta 2018 Helsinki) oli suomalainen koripalloilija.

Helsingin Urheilijat -41:n kasvatti Köli edusti SM-sarjaurallaan kasvattajaseuransa lisäksi Helsingin Kisa-Tovereita ja Tapiolan Honkaa. Köli siirtyi HKT:hin vuonna 1960, kun TUL-seuroilta kiellettiin osallistuminen Koripalloliiton toimintaan. Köli voitti 1960-luvun alussa kolme Suomen mestaruutta ja yhden SM-pronssin. Koko kauden pistekeskiarvoillaan 23,3 hän oli SM-sarjan kolmanneksi paras pisteidentekijä kaudella 1959.

Suomen maajoukkueessa Köli pelasi vuosina 1956–1960 22 ottelua 1,6 pisteen keskiarvolla. Hän kuului Suomen joukkueeseen Turkin EM-kilpailuissa 1959, missä Suomi sijoittui 13:nneksi.

## Saavutuksia
* SM-sarjan koko kauden kolmanneksi paras pisteidentekijä kaudella 1959
* EM-kilpailut: 13. sija 1959
* Suomen mestaruus 1961, 1962 ja 1963
** SM-pronssia 1960

## Lähteet
* Matti Köli  Suomen Koripalloliitto
* Maajoukkuetilastot  Suomen Koripalloliitto
* Profiili FIBA Archive 

### Viitteet
Österberg

**Österberg** on seuraavien henkilöiden sukunimi (suomalaisia ellei toisin mainita):

* Bosse ja Robert Österberg, lauluyhtyeen Anki, Bosse ja Robert jäseniä
* Bruno Österberg (1893–1974), ruotsiksi kirjoittanut kirjailija
* Eero Österberg (s. 1959), kuvataiteilija 
* Eva Österberg (1942–2025), ruotsalainen historioitsija ja professori
* Harry Österberg (1922–2011), merenkulkuneuvos, varustamojohtaja
* Kaj Österberg (s. 1942), jalkapalloilija
* Laura Österberg Kalmari (s. 1979), jalkapalloilija
* Monika Österberg, kemisti ja biotuotekemian professori
* Pernilla Österberg (s. 1987), suomenruotsalainen rikoskirjailija *Nilla Kjellsdotter*
* Ronnie Österberg (1948–1980), rockrumpali
* Ruben Österberg (1895–1959), Ahvenanmaan maaherra 1938–1945
* Sven Olof Österberg (1891–1970), juristi ja maatalousneuvos
* Sven-Erik Österberg (s. 1955), ruotsalainen poliitikko
* Tommy Österberg (s. 1972), jääpallovalmentaja
* Walter Österberg (1887–1936), juristi ja Pietarsaaren pormestari.
Tillanen

**Tillanen** on seuraavien suomalaisten sukunimi:

* Fabian Tillanen (1895–1976), kansanedustaja (SKDL) ja maanviljelijä
* Ilkka Tillanen (s. 1981), poliitikko (Vasemmistoliitto) ja rap-artisti
* Kai Tillanen (s. 1981), jääkiekkoilija
Stenvall

**Stenvall** tai **Stenwall** on muun muassa seuraavien suomalaisten sukunimi:

* Aleksis Kivi, alkuaan *Alexis Stenvall* (1834–1872), kirjailija
* Arvid Stenvall (1866–1938), räätäli ja postinhoitaja, Aleksis Kiven veljenpoika ja viimeinen elossa ollut lähisukulainen
* Bengt Stenwall (1929–1993), Närpiön kunnanjohtaja
* Edvin Stenwall (1899–1976), pappi ja RKP:n kansanedustaja
* Hanna Stenvall, *Hanna Kivi* (1860–1938), kansanrunoilija, Aleksis Kiven veljentytär
* Helkko Stenvall (1939–2021), jääkiekkoilija 
* Jari Stenvall (s. 1965),  suomalainen hallintotieteilijä ja professori
* Kaj Stenvall (s. 1951), taidemaalari
* Matti Stenvall, Aleksis Kiven isosetä, yksi Nurmijärven rosvoista
* Raimo Stenvall (s. 1937), kuljetusalan yrittäjä, automuseon omistaja ja liikenneneuvos
* Taru Stenvall (1909–1999), Päämajan tarjoilija.
Grönblom

**Grönblom** on muun muassa seuraavien suomalaisten sukunimi:

* Berndt Grönblom (1885–1970), Oy Vuoksenniska Ab:n toimitusjohtaja ja vuorineuvos, Ernst Grönblomin poika
* Edgar Grönblom (1883–1960), Oy Grönblom Ab:n toimitusjohtaja ja kauppaneuvos, Ernst Grönblomin poika
* Ernst Grönblom (1859–1934), konemestari, Koneosakeyhtiö E. Grönblomin toimitusjohtaja ja kauppaneuvos  
* Gunnar Grönblom (1895–1939), toimitusjohtaja ja kilpapurjehtija, Ernst Grönblomin poika
* Hjalmar Grönblom (1862–1935), pankinjohtaja ja tehtailija
* Rabbe Grönblom (1950–2015), Kotipizzan perustaja
* Richard Grönblom (s. 1948), kilpapurjehtija
* Ronja Grönblom (s. 2000), kilpapurjehtija, Richard Grönblomin tytär
* Thorwald Grönblom (1885–1971), tehtailija ja hyönteistieteilijä, Hjalmar Grönblomin poika
* Tom Grönblom (s. 2000), jääkiekkoilija.
Martti Hömppi

**Martti Hömppi** (12. lokakuuta 1935 Äyräpää – 15. helmikuuta 2013) oli suomalainen ITE-taiteilija.

Hömppi oli evakko Karjalan Äyräpäästä. Nuorena hän kilpaili painissa ja työskenteli merimiehenä. Myöhemmin hän harrasti torvensoittoa ja ryhtyi eläkkeellä itseoppineeksi taiteilijaksi. Oppi-isäkseen Hömppi nimesi Ossi Somman.

Hömppi teki teoksensa ensin kuparista ja polyuretaanista, mutta siirtyi pian puuhun. Hän teki erityisesti ihmisveistoksia, joiden kohteensa oli muun muassa poliitikkoja ja urheilijoita. Erkki Pirtola antoi Hömpille taiteilijanimen ”Halkoliiteripicasso”.

Hömppi asui ja työskenteli Nokian Siurossa. Hän lahjoitti tuotantonsa Maaseudun Sivistysliiton ITE-taidekokoelmaan.

## Lähteet

## Aiheesta muualla
* Muistokirjoitus Helsingin Sanomissa
Salakka (sukunimi)

**Salakka** on seuraavien suomalaisten sukunimi:

* Eino Salakka (1926–2006), opettaja ja kirjailija
* Hannu Salakka (1955–2003), kirjailija
* Jouko Salakka (s. 1951), toimitusjohtaja, pikaluistelija
* Juhani Salakka (1950–2015), painonnostaja
* Tenho Salakka (1934–2012), kestävyysjuoksija
* Teppo Salakka (s. 1959), muusikko

## Katso myös
*Salak, tulivuori Indonesiassa
*Salaki, palmukasvi
Dmitri Starikov

**Dmitri Vladimirovitš Starikov** (, s. 10. heinäkuuta 1983, Berezovka, Habarovskin aluepiiri, Neuvostoliitto) on venäläinen puolustajana pelaava jääpalloilija, joka edustaa SKA-Neftjanikia, mutta saavuttanut menestystä ennen kaikkea Moskovan Dynamon riveissä. 

## Saavutukset
**Seurajoukkueissa**
* 4 Venäjän mestaruutta 2007, 2008, 2009 ja 2012 Moskovan Dynamon riveissä,
* 2 Venäjän mestaruuspronssia 2005 SKA-Neftjanikin riveissä ja 2010 Kuzbassin riveissä,
* Jääpallon maailmancup voitto: 2006, 2007 ja 2013 Moskovan Dynamon riveissä,
* Jääpallon Euroopan cup-mestari: 2006 ja 2008 Moskovan Dynamon riveissä.

**Maajoukkueessa**
* maailmanmestari 2007,
* 2-kertainen MM-hopeamitalisti 2009 ja 2010.

## Lähteet
* Starikov Bandysidan-tietokannassa 
* Starikov rusbandy.ru-tietokannassa 
* Starikov Moskovan Dynamon sivuilla
Aarne (sukunimi)

**Aarne** on seuraavien henkilöiden sukunimi:

* Antti Aarne,  alk. *Limnell* (1867–1925), suomalainen kansanrunouden tutkija ja professori, toinen Aarne–Thompson-luokituksen laatijoista
* Els Aarne (1917–1995), virolainen säveltäjä
* Viktor Aarne, alkuaan *Lindström* (1863–1934), suomalainen jalokiviseppämestari.
Ahtola (sukunimi)

**Ahtola ** on seuraavien suomalaisten sukunimi:

* Anitra Ahtola (s. 1972), vuoden 1996 Miss Suomen 1. perintöprinsessa, tanssikouluyrittäjä 
* Jerry Ahtola (s. 1986), jääkiekkoilija
* Juha Ahtola (1952–2005), pankkiekonomisti, Taisto Ahtolan poika
* Leena Ahtola-Moorhouse (s. 1946), taidehistorioitsija, Taisto Ahtolan tytär
* Olli Ahtola (s. 1944), kauppatieteilijä ja markkinoinnin professori
* Taisto Ahtola (1917–2000), taidemaalari 
* Unto Ahtola (1931–2016), opettaja ja kirjailija
* Veikko Ahtola (1918–1993), Paperiliiton puheenjohtaja
* Yrjö Ahtola (1899–1958), yrittäjä ja yritysjohtaja, kauppaneuvos.
Airas

**Airas** on suomalainen sukunimi, joka on muun muassa seuraavilla henkilöillä:

* Aaro Airas (1919–1982), päätoimittaja, puoluetoimitsija ja työläistarkastaja
* Erkki Airas (1908–1993), pappi, kirjailija ja professori
* Kaarlo Airas (1880–1960), pappi, opettaja ja historioitsija
* Marjatta Airas (s. 1950), laulaja (mezzosopraano)
* Matti Airas (1933–1976), koripalloilija ja jääkiekkoilija
* Mirja Airas (s. 1945), taidemaalari
* Terhi Airas-Järventaus (s. 1961), koripalloilija
* Väinö Airas (1876–1941), diplomi-insinööri, oppikirjojen tekijä ja tietoteosten toimittaja.
Airio

**Airio** on suomalainen sukunimi, joka on muun muassa seuraavilla henkilöillä:

* Antti Airio (1877–1950), liikemies, toimittaja
* Elina Airio (s. 1991), sosionomi, kirjailija ja sosiaalityöntekijä
* Markku Airio (s. 1952), judoka
* Pentti Airio (s. 1945), prikaatikenraali.

## Nimen muita merkityksiä

* Arvo Airio, Kustannusosakeyhtiö Kirjan käännöskirjallisuudessa käyttämä nimimerkki.
Alaja

**Alaja** on seuraavien suomalaisten sukunimi:

* Aarne Alaja (1912–1942), keskimatkojen juoksija ja Waffen-SS-sotilas
* Aune Alaja (1915–1991), uskonnonopettaja, kirjailija
* Erkki Alaja (1952–2023),  jalkapalloilija ja käsipalloilija, tietokirjailija
* Martti Alaja (1925–2007), pappi ja urheiluvaikuttaja
* Osmo Alaja (1915–2001), piispa
* Pertti Alaja (1952–2017), jalkapalloilija, Suomen Palloliiton puheenjohtaja.
Alanne

**Alanne** on seuraavien suomalaisten sukunimi:

* Anja Alanne (s. 1937), tiedotusjohtaja
* Arvo Alanne (1904–1993), pakinoitsija, toimittaja
* Joonas Alanne (s. 1990),  jääkiekkoilija
* Mauri Alanne (s. 1956), pesäpalloilija
* Mikko Alanne (s. 1972), käsikirjoittaja
* Outi Alanne (s. 1967), kirjailija
* Severi Alanne (1879–1960), amerikansuomalainen sosialisti, osuustoimintamies ja toimittaja

Se tarkoittaa myös:
* Alanne, järvi (Alanne-Vitajärvi) Hämeenlinnassa.
Andrei Zolotarjov

**Andrei Ivanovitš Zolotarjov** (, s. 25. huhtikuuta 1971 Nekrasovka, Moskovan lounainen hallintopiiri, Neuvostoliitto) on venäläinen puolustajana pelaava jääpalloilija, joka edustaa  Moskovan Dynamoa.

Andrei Zolotarjovin vanhempi veli Aleksei on myös ollut jääpalloilija. Hän pelasi aikanaan Neuvostoliiton, Venäjän ja Ruotsin pääsarjoja ja edusti Kazakstanin jääpallomaajoukkuetta 2000-luvulla useissa MM-kisoissa.

## Saavutukset
**Seurajoukkueissa**
* 14 Venäjän mestaruutta 1998, 1999, 2000, 2002, 2003, 2004, 2005 Vodnikin riveissä sekä 2006, 2007, 2008, 2009, 2010, 2012 ja 2013 Moskovan Dynamon riveissä,
* 4 Venäjän mestaruushopeaa 2001 Vodnikin riveissä sekä 2011, 2014 ja 2015, 
* 5-kertainen Jääpallon maailmancup voittoa: 2003, 2004 Vodnikin riveissä sekä 2006, 2007 ja 2013 Moskovan Dynamon riveissä,
* 4-kertainen Jääpallon Champions Cup voittoa: 2004 Vodnikin riveissä sekä 2006, 2008 ja 2013 Moskovan Dynamon riveissä.
* 6-kertainen Jääpallon Euroopan cup-mestari: 2003, 2004, 2005 Vodnikin riveissä sekä 2007, 2009 ja 2010 Moskovan Dynamon riveissä.

**Maajoukkueessa**
* 5-kertainen maailmanmestari 1999, 2001, 2006, 2007 ja 2008,
* 4-kertainen MM-hopeamitalisti 2003, 2005, 2009 ja 2010.

## Lähteet
* Zolotarjov Bandysidan-tietokannassa 
* Zolotarjov rusbandy.ru-tietokannassa 
* Zolotarjov Moskovan Dynamon sivuilla
More Than a Woman (Aaliyah’n kappale)

**More Than a Woman** on yhdysvaltalaisen laulajan Aaliyah’n kappale. Sen kirjoittivat Static Major ja Timbaland laulajan vuoden 2001 albumille *[[Aaliyah (albumi)|Aaliyah]]*. Timbaland myös tuotti sen. Kappaleen alku samplaa Mayada El Hennawyn vuoden 1993 kappaletta ”Alouli Ansa”.

”More Than a Woman” julkaistiin singlenä Yhdysvalloissa marraskuussa 2001 ja Isossa-Britanniassa tammikuussa 2002. Aaliyah esitti kappaleen 18. heinäkuuta 2001 TV-ohjelmassa *Live with Regis & Kelly* ja 25. heinäkuuta 2001 ohjelmassa *[[The Tonight Show|The Tonight Show with Jay Leno]]*, mikä oli hänen viimeinen esiintymisensä ennen kuolemaansa. Kappale oli ehdolla vuoden 2003 Grammy-gaalassa kategoriassa Paras naisesiintyjän R&B-lauluesitys.

Elokuussa 2001 kappaleelle kuvattiin musiikkivideo Los Angelesissa, minkä jälkeen Aaliyah matkusti Bahamasaarille tehdäkseen musiikkivideon kappaleelle ”Rock the Boat”. Kuvausten jälkeen Aaliyah ja useat kuvausryhmän jäsenet kuolivat lento-onnettomuudessa paluumatkalla Yhdysvaltoihin.

## Lähteet
Erkki Jukarainen

**Erkki Jukarainen** (16. joulukuuta 1952 Juva – 9. heinäkuuta 2013 Montpellier, Ranska) oli suomalainen kirjallisuuden suomentaja.

Jukarainen opiskeli yhdysvaltalaisessa Georgetownin yliopistossa ja Helsingin yliopistossa, mistä hän valmistui filosofian kandidaatiksi vuonna 1987.

Jukarainen työskenteli 1980-luvun alussa Yleisradiossa toimittajana ja ryhtyi tuohon aikaan suomentamaan teoksia englannista ja ranskasta. Kaikkiaan hänen tuotantonsa kattoi 120 käännöstä. Vuonna 1988 hän sai kirjallisuuden valtionpalkinnon.

Englannista suomeen Jukarainen käänsi muiden muassa Doris Lessingin, William Kennedyn, Kurt Vonnegutin, Tom Wolfen, Paul Austerin, Patricia Cornwellin ja John le Carrén romaaneja. Myös Bret Easton Ellisin *[[Amerikan Psyko]]* ja Winston Groomin *[[Forrest Gump (romaani)|Forrest Gump]]* ovat Jukaraisen käännöksiä. Ranskasta suomeen hän käänsi muiden muassa Jean Rouaudin, Jean Echenozin ja Andreï Makinen teoksia.

1990-luvun alusta lähtien Jukarainen asui Montpellier’ssa, Ranskassa.

## Lähteet

## Aiheesta muualla
* Erkki Jukarainen Kirjasampo.fi:ssä
Sanna Saarinen (koripalloilija)

**Sanna Saarinen** (s. 13. tammikuuta 1979) on suomalainen kilpauransa päättänyt koripalloilija.

Kankaanpään Urheilijoiden kasvatti Saarinen pelasi naisten SM-sarjassa viisi kautta ja lisäksi kaudella 2001–2002 yhden ottelun. Vuosina 2006–2008 hän pelasi I-divisioonaa Torpan Poikien kakkosjoukkueessa. Vuonna 2009 Saarinen voitti Alussa Suomen mestaruuden. Saarinen kuuluu Suomen naisten pääsarjahistorian eniten heitontorjuntoja tehneisiin pelaajiin, ja hän voitti sarjan koko kauden torjuntakuningattaruuden kausilla 1996–1997 ja 2002–2003. Saarinen pelasi myös viisi B-tyttöjen maaottelua.

## Lähteet
* Sanna Saarinen  baskethotel.com

### Viitteet
Guwen guanzhi

**Guwen guanzhi** () on Wu Chucain ja Wu Diaohoun vuonna 1695 julkaisema kiinalaisen proosan antologia. Kirja on julkaistu Qing-dynastian aikaan.

## Suomennokset
* 
* 
* 

## Lähteet

## Aiheesta muualla
* Katariina Norontaus: Klassista kiinalaista proosaa. *Agricolan kirja-arvostelut* 23.11.2005.
* Suna Önder: Osa hyvää kasvatusta. *Kiiltomato.net* 14.6.2006.
Li Ning (yritys)

**Li Ning Company Limited** () on kiinalainen maan suurimpiin lukeutuva urheiluvälinevalmistaja. Konserni tunnetaan etenkin pääbrändinsä **Li-Ning**in kautta. Yhtiö ja tuotemerkki perustettiin alkujaan vuonna 1990, ja vuonna 2004 sen osake vietiin Hongkongin pörssiin. Konserniyrityksen pääkonttori sijaitsee Pekingissä, mutta juridisesti se on vuodesta 2004 lähtien toiminut veroparatiisina tunnetuilla Cayman-saarilla.

Yhtiön perusti kiinalainen huipputelinevoimistelija Li Ning. Se oli 2010-luvun alkupuolella taloudellisissa vaikeuksissa ja on tehnyt tappiota. Sittemmin yhtymän taloustilanne on parantunut. Vuonna 2021 raportoitiin myynnin ja kurssien huomattavasta kasvusta. Tätä ovat tukeneet Kiinan ulkovaltoihin kohdistama kauppapolitiikka ja valtionviestimien kotimaisten urheiluvarustemerkkien suosiminen samalla, kun useat ulkomaisen tuotemerkit olivat ilmoittaneet vetäytyvänsä käyttämästä uiguurien kotimaakunnassa Xinjiangissa mahdollisesti pakkotyöllä valmistettua puuvillaa.

Vuonna 2020 yrityksen liikevaihto oli 14,46 miljardia juania (CNY). Yhtiö toimii ennen kaikkea Kiinan kotimarkkinoilla, sillä sen liikevaihdosta vain 0,22 miljardia juania tuli kansainvälisiltä markkinoilta. Voittoa yhtiö teki 1,70 miljardia juania (2020).

Konsernin omia tai lisensioimia tuotemerkkejä ovat Li-Ning, Double Happiness (pöytätennis), Aigle (ulkolajit), Danskin (tanssi ja jooga), Kason (sulkapalloilu) ja Lotto (urheiluvaatteet). 

Li-Ning tekee yhteistyötä useiden tunnettujen urheilusarjojen, maajoukkueiden ja urheilijoiden kanssa. Esimerkiksi vuonna 2014 Suomen koripalloliitto solmi kaksivuotisen yhteistyösopimuksen yhtiön kanssa. 

## Katso myös
* Anta Sports, kansainvälisemmin suuntautunut kiinalainen kilpailija

## Lähteet

## Aiheesta muualla

* Yhtiön kotisivu  
* Yhtiön kotisivu
Holmen

**Holmen AB** (vuoteen 2000 **Mo och Domsjö AB**, **MoDo**) on ruotsalainen metsäteollisuusyhtiö. Se valmistaa paperia, kartonkia ja sahatavaraa. Yhtiö tuottaa myös metsänhoito- ja energiapalveluita, ja sillä on runsaat omat metsävarat. Yhtiön suurin markkina-alue on Eurooppa. Tuotantolaitoksia sillä on Ruotsissa viisi ja Espanjassa sekä Yhdistyneessä kuningaskunnassa yksi. Holmen on pörssilistattu yhtiö: sen kahdella osakelajilla (A ja B) käydään kauppaa Tukholman pörssissä.

## Historiaa
Konserni syntyi vuosina 1988–1989, kun kolme aiemmin itsenäisinä toiminutta yritystä (MoDo, Holmen ja Iggesund) yhdistyivät uudeksi MoDoksi. Syksyllä 1999 MoDo ja SCA perustivat hienopaperiyhtiön MoDo Paper, joka vuonna 2000 myytiin Metsä-Serlalle. Tässä yhteydessä konserni vaihtoi emoyhtiönsä nimen Mo och Domsjöstä Holmen AB:ksi. Vuodesta 2009 Holmen-konsernin tuotantopaikkakuntia ovat Braviken, Hallstavik ja Iggesund Ruotsissa, Workington Britanniassa ja Madrid Espanjassa. Liiketoimintayksiköitä ovat Holmen Paper (sanoma- ja aikakauslehtipaperit), Iggesund Paperboard (kartongit), Holmen Timber (sahatavara), Holmen Skog (metsänhoito) ja Holmen Energi (energiantuotanto.

## Lähteet

## Aiheesta muualla
* Yhtiön kotisivu
Viidennen sukupolven pelikonsolit

**Pelikonsoleiden viides sukupolvi** tapahtui vuosien 1993-1998 välillä. Se on jatkoa neljännen sukupolven konsoleille. Viidennen sukupolven konsoleista ensimmäinen oli 3DO Interactive, joka julkaistiin vuoden 1993 neljännellä neljänneksellä. Sitä seurasi Atarin Jaguar, joka jäi Atarin viimeiseksi kotikonsoliksi, Segan Sega Saturn, Sonyn PlayStation ja lopuksi Nintendon oma Nintendo 64.

Viides konsolisukupolvi oli ajankohtansa merkittävin, koska sinä aikana 3D-grafiikka alkoi yleistymään videopeliteollisuudessa.
Tästä syystä viidettä sukupolvea kutsutaan myös "siirtymäajaksi".

## Vertailu

## Muut
* FM Towns Marty (1993-1995)
* Amiga CD32 (1993–1994)
* Bandai Playdia (1994-1996)
* Apple Bandai Pippin (1996-1997)
* Casio Loopy (1995)
* PC-FX (1994–1998)

## Lähteet
Canon EOS 70D

**Canon EOS 70D** on japanilaisyhtiö Canonin valmistama digitaalinen järjestelmäkamera. Kamera julkistettiin 2. heinäkuuta 2013 Canon EOS 60D:n seuraajaksi.

Canon EOS 70D:ssä on 20 megapikselin APS-C-kokoinen CMOS-kenno. Sillä pystyy ottamaan seitsemän kuvaa sekunnissa ja videoida FullHD-laadulla 30 kuvaa sekunnissa. Kamerassa on kolmen tuuman kääntyvä kosketusnäyttö ja tuki Wi-Fi:lle.

Kameran seuraaja on Canon EOS 80D.

## Ominaisuudet
* 20 megapikselin APS-C-kokoinen CMOS-kenno ja DIGIC 5+ -prosessori
* 19 pisteen ristikkäistyyppinen automaattitarkennus ja täydellä resoluutiolla 7 kuvaa/s tallentava jatkuva kuvaus
* FullHD-videot Canonin Dual Pixel CMOS -automaattitarkennuksella (30 fps)
* Kameran etäohjaus ja kuvien katselu Wi-Fi-yhteydellä
* Suuri ISO-herkkyys (12&nbsp;800, laajennettavissa 25&nbsp;600) hämäräkuvaukseen
* Kääntyvä kosketusnäyttö
Lähde:

## Lähteet

## Aiheesta muualla

*Canon EOS 70D Canonin sivuilla
AirAsia Zest

**AirAsia Zest**  oli filippiiniläinen halpalentoyhtiö. Se oli osa AirAsia Groupia. Sen kotikenttä oli Ninoy Aquinon kansainvälinen lentoasema Manilassa.

Yhtiö perustettiin syyskuussa 1995 nimellä Asian Spirit. Mehunvalmistaja Zest-O osti yhtiön, ja se nimettiin uudelleen 30. syyskuuta 2008. Uudeksi nimeksi tuli Zest Airways, lyhyemmin Zest Air..

AirAsia Philippines hankki yhtiöstä 40 prosentin osuuden 21. maaliskuuta 2013. Saman vuoden loppupuolella Zest Air vaihtoi nimensä AirAsia Zestiksi. Tammikuussa 2016 yhtiö sulautettiin AirAsia Philippinesiin.

## Laivasto
Heinäkuussa 2015:

* 14 Airbus A320-200 (4 tilauksessa)

## Onnettomuudet
*2. tammikuuta 2008: Asian Spiritin lento 321 Manilasta Masbateen lensi kiitotien ohi kovan myötätuulen takia. Kukaan 47 matkustajasta ei loukkaantunut, mutta kone vaurioitui pahasti.

## Kuvia

RP-C8986 - AirAsia Zest - Airbus A320-216 - ICN (17317004106).jpg|AirAsia Zestin Airbus A320-200
RP-C8988 - AirAsia Zest - Airbus A320-232 - Manny Pacquiao Livery - ICN (15853579103).jpg|AirAsia Zestin Airbus A320-200 Manny Pacquiao -väreissä
ZestAir.svg|Zest Airin logo
RP-C8991 Airbus A320 Zest Air (7838326752).jpg|Zest Airin Airbus A320-200
RP-C8894 Yunshuji Y7 - MA60 Zest Air (7838144710).jpg|Zest Airin Xian MA60
Asian Spirit BAe 146-100 Prasertwit.jpg|Asian Spiritin BAe 146-100
Asian Spirit NAMC YS-11A MRD-2.jpg|Asian Spiritin NAMC YS-11A


## Lähteet

## Aiheesta muualla
Elisa Heinonen

**Elisa Heinonen-Lanki** (s. 2. kesäkuuta 1944 Viipuri) on suomalainen taidemaalari ja kuvataiteilija. Hän asuu Kotkassa ja tunnetaan taiteilijanimellä Elisa Heinonen. Varsinaisilta etunimiltään hän on Ruuth Elisabet. Hänen isänsä oli muuntoaseman päivystäjä Valtter Heinonen ja äitinsä parturi Sylvi o.s. Liukkonen. Elisa Heinosella on kaksi tytärtä.

## Taide
Elisa Heinosen taiteessa on nähtävissä hallittua kolorismia ja moniaistisuutta. Hänen taulujensa aiheet vaihtelevat kotiseudun ominaispiirteistä aina Välimeren kulttuurin lähteisiin ja Pyhän maan tapahtumiin. Elisa Heinonen maalaa akryyliväreillä. Hän käyttää töissään ohuita värikerroksia esimerkiksi veden pinnan maalaamiseen, mutta maalaa myös syviä voimakkaita pintoja. Tauluissa näkyy usein luonnon muutoksen hetket, kun jotakin on tulossa.

## Taidekoulutus
Elisa Heinonen opiskeli Suomen Taideakatemian koulussa vuosina 1965-1969 ja hän debytoi Kouvolassa vuonna 1965.

## Näyttelyt
Elisa Heinonen on osallistunut yli sataan ryhmänäyttelyyn. Yksityisnäyttelyitäkin hänellä on ollut monia kymmeniä. Ulkomailla Elisa Heinosen taidetta on ollut nähtävillä Pariisissa, Portossa, Bellagiossa, Harbinissa Kiinassa, Firenzessä, Soulissa, Pietarissa, Bielefeldissä, Lontoossa, Tukholmassa, Genevessä, Torunissa, Hagenissa ja Varsovassa.

## Julkinen taide
Elisa Heinosen taidetta on nähtävillä mm. Savonlinnan, Kouvolan ja Hämeenlinnan taidemuseossa.

## Lähteet
* 
* 
*  Kotisivut.
* Kirjav@ - Kansallisgallerian kirjaston kokoelmatietokanta, Elisa Heinonen
* 
* Suomen taiteilijaseura: Kuvataiteilijat 1986, toim. Mauri Faven, Erkki Hirvelä, Jorma Hautala, Reino Laitasalo, Antti Lampisuo, Pirkko Nukari, Maria-Liisa Saastamoinen ja Päivi Lampinen, ; sivut 98-99

## Aiheesta muualla
* kirja: Kotkan Taiteilijaseura ry, Kotka, 2005.
* kirja: Kuvataidetta Kanta-Hämeestä, toim. Maija Helasvuo; Hämeen läänin taidetoimikunta, 1996, .